ChampBoat-sarjan kilpailu Minneapolisissa vuodelta 2006
**F1 Powerboat Racing** (puhekielessä usein **F1-veneet**) on moottoriveneiden korkein kilpa-ajosarja. Kuten maalla ajoradoilla kilpailtava vastaavanlainen Formula 1, F1-veneetkin kilpailevat ympäri maailmaa osakilpailuissa keräten maailmanmestaruuspisteitä, joiden perusteella maailmanmestaruuksia jaetaan niin kuljettajien kuin tallien sarjoissa.

Vesistöön poijutettu rata on yleensä noin 2000 metriä pitkä ja osakilpailu kestää noin 30 minuuttia plus 2 kierrosta.

F1 Power Boat Racingin järjestäjänä toimii Union Internationale Motonautique (lyh. *UIM*), jonka presidenttinä on toiminut vuodesta 1993 lähtien Nicoló di San Germano. F1-veneiden sarja ajetaan pääasiassa Aasiassa ja pari osakilpailua Euroopassa. Muilla alueilla on vastaavia paikallisempia sarjoja.

F1 Powerboat -kuljettajiksi pääsemiseksi vaaditaan superlisenssi, jonka suorittamiseksi kuljettajalla pitää olla kokemusta alemmista luokista. Lisäksi kuljettajalta vaaditaan hyväksytty lääkärintesti sekä uintitaito.

Veneet
------

F1-veneet ovat katamaraaneja muistuttavia ns. koppiveneitä. Ne pystyvät saavuttamaan n. 220 km/h huippunopeuden. Kokonaisuudessaan veneet painavat vajaat 400 kg ja moottori hieman alle 120 kg. Veneet ovat n. 6 metriä pitkiä ja n. 2 metriä leveitä.

F1-veneet ovat nopeita, koska huippunopeudella vain veneen potkuri ja muutama sentti veneen pohjaa on vedessä. Vene toimii samaan tapaan kuin lentokoneen siipi. Erään venesuunnittelijan mukaan F1-vene on enemmän lentokone kuin vene.

### Moottori

F1-veneissä on Mercury V6 -kaksitahtimoottori, joka kuluttaa noin 120 litraa polttoainetta tunnissa. Moottorissa on parhaimmillaan 350 hevosvoimaa ja kampiakseli pyörii 10 500 kierrosta minuutissa. Moottorien ansiosta veneet kiihtyvät 0–100 km/h alle neljässä sekunnissa.

### Rungot

* **BABA** on sarjan hallitseva merkki. Italialaisen veneen rakennusmateriaalit ovat moderneja: komposiitteja, kevlaria ja hiilikuitua. BABA on luokan aerodynaamisin vene. Tehtaan omistaa F1-kuljettaja Massimo Roggiero
* **DAC** hallitsi F1-sarjaa ylivoimaisesti yli kymmenen vuotta. Tehtaan omistaa mestarikuljettaja Guido Cappellini.
* **GTR** on teknisesti pitkälle DAC-veneen kopio ainakin pohjaratkaisun puolesta. Tehtaan omistaa Trask Brothers Racing-tallin veljekset. Laitteet rakennetaan Australiassa isolla rahalla ja pitkäjännitteisellä työllä.
* **Dragon** on vanhan Burgess-veneen pohjalta kehitetty runko joka on luokassa jälkijunassa. Venetehtaan omistaa brittiläinen nelinkertainen maailmanmestari Jonathan Jones.
* **Molgaard** hallitsee pikkuluokkia, erittäin hyvä muun muassa Formula 2-sarjassa. Sami Seliön kahden istuttava vene on tanskalaisen Molgaardin valmistama.
* **Blaze** on kuljettaja Fransesco Cantandon oma pieleen mennyt projekti. Tiimi on vaihtamassa takaisin DAC-kalustoon.

Lähde: F1 Boat Grand Prix 2008 Lahti-opas

Mestarit
--------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Kausi | Kuljettaja |
| --- | --- |
| 1981 | Italia Renato Molinari |
| 1982 | Yhdistynyt kuningaskunta Roger Jenkins |
| 1983 | Italia Renato Molinari |
| 1984 | Italia Renato Molinari |
| 1985 | Yhdistynyt kuningaskunta Bob Spalding |
| 1986 | Yhdysvallat Gene Thibodaux |
| 1987–1989: Ei ajettu |
| 1990 | Yhdistynyt kuningaskunta John Hill |
| 1991 | Yhdistynyt kuningaskunta Jonathan Jones |
| 1992 | Italia Fabrizio Bocca |
| 1993 | Italia Guido Cappellini |
| 1994 | Italia Guido Cappellini |

 | 

| Kausi | Kuljettaja |
| --- | --- |
| 1995 | Italia Guido Cappellini |
| 1996 | Italia Guido Cappellini |
| 1997 | Yhdysvallat Scott Gillman |
| 1998 | Yhdistynyt kuningaskunta Jonathan Jones |
| 1999 | Italia Guido Cappellini |
| 2000 | Yhdysvallat Scott Gillman |
| 2001 | Italia Guido Cappellini |
| 2002 | Italia Guido Cappellini |
| 2003 | Italia Guido Cappellini |
| 2004 | Yhdysvallat Scott Gillman |
| 2005 | Italia Guido Cappellini |
| 2006 | Yhdysvallat Scott Gillman |

 | 

| Kausi | Kuljettaja |
| --- | --- |
| 2007 | Suomi Sami Seliö |
| 2008 | Yhdysvallat Jay Price |
| 2009 | Italia Guido Cappellini |
| 2010 | Suomi Sami Seliö |
| 2011 | Italia Alex Carella |
| 2012 | Italia Alex Carella |
| 2013 | Italia Alex Carella |
| 2014 | Ranska Philippe Chiappe |
| 2015 | Ranska Philippe Chiappe |
| 2016 | Ranska Philippe Chiappe |
| 2017 | Italia Alex Carella |
| 2018 | Yhdysvallat Shaun Torrente |

 | 

| Kausi | Kuljettaja |
| --- | --- |
| 2019 | Yhdysvallat Shaun Torrente |
| 2020 | toteutumatta |
| 2021 | Ruotsi Jonas Andersson |
| 2022 | Yhdysvallat Shaun Torrente |

 |

### Turvallisuus

Kuljettajien turvallisuus nousee jokaisen moottoriurheilulajin tapaan huolenaiheeksi. Lajin poikkeaa monin tavoin auto- ja moottoripyöräilystä. Sää ja sen muutosten vaikutukset tuulen lisäksi ajoalustan käyttäytymiseen. Lisäksi veneet itsessään muuttavat ajo-alustan joka kierroksella uudenlaiseksi tyynelläkin kelillä. Talli joutuu ilmoittamaan kuljettajalleen joka kerta muun muassa hyökyaallokosta, joita saattaa ilmaantua. Aallokot voivat aiheuttaa esimerkiksi hyppyrin, jota kautta veneet saattavat heittää voltin. Aina kuitenkaan voltit eivät onnistu ja veneet saattavat pudota ylösalaisin veteen, jolloin kuljettajat ovat vaarassa jopa hukkua. Yleensä tämä estyy katon lähtiessä irti, jolloin he voivat uida takaisin pinnalle. Kuljettajien on myös pakollista käyttää HANS-niskatukea.

### Menestyneitä kuljettajia

Maailmanmestari 2007 Sami Seliö ja F2000-veneilijä Michael Nylund Tammisaaressa kesällä 2008.
F1 Powerboat Racing järjestettiin ensimmäisen kerran vuonna 1981. Mestaruuden voitti italialainen Renato Molinari, joka voitti mestaruuden myös 1983 ja 1984. Vuosina 1987–1989 sarjaa ei järjestetty. Vuonna 1993 maailmanmestariksi ajoi Guido Cappellini. Mestaruus oli hänen ensimmäinen kaikkiaan kymmenestä maailmanmestaruudesta (1993–1996, 1999, 2001–2003, 2005 ja 2009). Yhdysvaltalainen Scott Gilman voitti neljä maailmanmestaruutta (1997, 2000, 2004, 2006). Sami Seliö voitti maailmanmestaruuden vuosina 2007 ja 2010. Vuosina 2011–2013 ja 2017 maailmanmestaruuden voitti Alex Carella. Vuosina 2014–2016 mestari oli Philippe Chiappe.

Kilpailut
---------

Jokainen F1-rata on erikokoinen, mutta yleensä rata on noin 2 000 metriä pitkä. Jokaisella radalla on ainakin yksi pitkä suora ja useita tiukkoja kaarteita. Kaarteita on enemmän vasemmalle kuin oikealle, oikealle kaartavia kaarteita on 1–2. Kaarteissa g-voima saattaa nousta 4,5:een – Formula 1-autoissa g-voima on suurimmillaan nopeissa mutkissa 5,0, kuten Silverstonen Copse ja Becketts mutkissa.

Kaudelta 2009 alkaen kisaviikonloppu järjestetään siten, että viikonlopun aikana ajetaan kaksi osakilpailua: molempina päivinä järjestetään vapaat harjoitukset, aika-ajot ja kilpailu. Kilpailun pituus on 30 minuuttia plus 2 kierrosta.

**Pistelaskujärjestelmä**| Sijoitus | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| Pisteet | 20 | 15 | 12 | 9 | 7 | 5 | 4 | 3 | 2 | 1 |

### Kilpailumaat

#### Aasia

F1-veneiden pääasiallinen kilpailukeskus sijaitsee Aasiassa, jossa kilpaillaan vuonna 2007 kauden yhdeksästä kilpailusta seitsemän. Loput kaksi kilpailua käydään Euroopassa: Portugalissa ja Ranskassa.

#### Australia

Australiassa järjestetään erillistä kansallista sarjaa. Australiassa sarja tunnetaan nimellä F1 Superboat.

#### Etelä-Afrikka

Etelä-Afrikassa järjestetään erillistä kansallista sarjaa.

#### Suomi

F1 Powerboat Racing, Lahti, 7. kesäkuuta 2008
Lahdessa Vesijärvellä järjestettiin F1 Powerboat Racing 6.6.2008-8. kesäkuuta 2008. Kilpailu ajettiin Teivaanmäen rannassa noin kahden kilometrin pituisella radalla. Ajatus Lahdessa järjestettävästä kilpailusta syntyi Tarmo Pipatin kaupunginjohtajakaudella, jolloin muodostui ajatus Lahdessa järjestettävien tapahtumien lisäämisestä matkailun edistämiseksi. 

Lahdessa järjestettiin F1 Powerboat-kisaviikonloppu 12. kesäkuuta 2009.

F1-venekilpailuja on järjestetty Suomessa myös Tampereella vuonna 1998 ja Helsingissä vuosina 2002 ja 2003.

F1 Champboat Race Mississippi 2006
#### Yhdysvallat

Yhdysvalloissa järjestetään erillistä F1 Champboat-sarjaa, jossa Champ class (F1)-luokan veneet ovat lähes identtisiä UIM:n veneisiin verrattuna.

Joukkueet
---------

F1 Powerboat Racing Pietarissa 2008
F1 Powerboat Racingissa on 2008 seuraavat joukkueet:

* Woodstock Red Devil Racing
* Trask Brothers Racing
* Team Abu Dhabi
* China CTIC Team
* F1 Atlantic Team
* Qatar Team
* F1 Team Sweden
* Singha Team
* Rainbow Team
* 800 Doctor
* Tamoil F1 Team

Lähteet
-------

1. ↑  What is F1 Powerboat *f1h20.com*.  Arkistoitu 22.7.2010. Viitattu 10.6.2009.
2. ↑  Powerboat Racing: Is it a boat?.. Is it a plane?.. No... It's a powerboat *The Independent*.  12. joulukuuta 1997.
3. ↑  Sami Seliön arviot kauden veneistä, F1 Boat Grand Prix 2008 Lahti-opas, s. 24
4. ↑  Formula 1 Official Website *www.formula1.com*.
5. ↑  Expectations Hit Fever Pitch As Season Starts At The GP Of Portugal On April 4th! *f1h20.com*.  20. maaliskuuta 2009.
6. ↑  Races Infos *f1h20.com*.  Arkistoitu 3.12.2009. Viitattu 14.6.2009.
7. ↑  F1 Superboat *www.f1boat.com.au*.  [vanhentunut linkki]
8. ↑  F1 Powerboat *www.f1boat.co.za*.
9. ↑  Etelä-Suomen Sanomat, F1-kisan järjestelyt hyvällä mallilla, 20. toukokuuta 2008 UTC +3h 13:16
10. ↑  Finland Has Been A "History Of Pain" For Local Stars! *www.f1h20.com*.
11. ↑  2008 Press release *www.f1boat.com*.  28. toukokuuta 2008.  Arkistoitu 15.3.2009. Viitattu 4.6.2008.
12. ↑  The Official site of F1 Champboat Racing – High Speed Turns and Pure Excitement ChampBoat Series, LLC..  Arkistoitu 12.6.2008. Viitattu 4.6.2008.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **F1 Powerboat Racing**.
* Viralliset sivut
* F1 Champboat-sarjan viralliset sivut
* F1 UIM Championship Media Guide 2008 *www.f1boat.com*.  Arkistoitu 3.12.2008. Viitattu 9.2.2009.
* F1 veneily *MTV3:n sivusto*.